***NACRT PROGRAMA***

Na temelju članka 11. stavka 2. Zakona o poticanju razvoja malog gospodarstva („Narodne novine broj 29/02, 63/07, 53/12, 56/13 i 121/16), članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 144/12, 19/13, 137/15, 123/17, 98/19 i 144/20), članka 36. Statuta Grada Metkovića („Neretvanski glasnik“ broj 1/21) te Strategije razvoja urbanog područja grada Metkovića („Neretvanski glasnik“ broj 2/18 i 1/21), Gradsko vijeće Grada Metkovića na svojoj \_\_\_\_\_\_. Sjednici održanoj dana \_\_\_\_\_\_\_\_2021. godine donosi

**PROGRAM MJERA**

**POTICANJA PODUZETNIŠTVA**

**U GRADU METKOVIĆU ZA 2021. GODINU**

1. **OSNOVNE ODREDBE**

(1) Programom mjera poticanja poduzetništva u gradu Metkoviću za 2021. godinu(u daljnjem tekstu: Program) utvrđuju se ciljevi Programa, vrste potpora, uvjeti za dodjelu potpora, korisnici i nositelji za provedbu mjera, te sredstva za realizaciju mjera.

(2) Potpore iz ovog programa smatraju se državnim potporama male vrijednosti i na njih se odnose sva pravila sadržana u Uredbi Komisije (EU) br. 1407/2013 od 18. prosinca 2013. godine o primjeni članka 107. i 108. Ugovora o funkcioniranju Europske unije – „de minimis“ potpore („SL EU L352, 24.12.2013. str. 1).

(3) Grad Metković u Proračunu za 2021. godinu, u cilju poticanja razvoja poduzetništva osigurava financijska sredstva u vidu nepovratnih potpora u visini 500.000,00 kuna.

(4) Svrha ovog Programa je stvaranje povoljnog poduzetničkog okruženja za djelovanje poduzetnika, razvijanje poduzetničke klime i osiguranje preduvjeta za razvoj poduzetničkih sposobnosti na području grada Metkovića (u daljnjem tekstu: Grad).

(5) Ciljevi ovog programa su smanjenje početnih financijskih izdataka poduzetnika kod pokretanja poslovanja, jačanje konkurentskog nastupa na tržištu, ostvarivanje praktičnog obrazovanja i boljeg informiranja u poduzetništvu, poboljšanje uvjeta raspoloživosti financijskih resursa, razvoj poduzetničke infrastrukture i podizanje razine poduzetničke kulture.

1. **KORISNICI MJERA IZ PROGRAMA**

(1) Korisnici mjera iz Programa mogu biti subjekti malog gospodarstva utvrđeni Zakonom o poticanju malog gospodarstva („Narodne novine“ broj 29/02, 63/07, 53/12, 56/13 i 121/16) koji posluju i imaju registrirano sjedište na području grada Metković izuzev trgovačkih društava kojima je Grad Metković osnivač i ima vlasnički udio u temeljnom kapitalu.

(2) Korisnik potpore mora imati najmanje 1 (jednog) zaposlenog na neodređeno vrijeme (vlasnik/ca ili 1(jedan) zaposleni). Vlasnik obrta smatra se zaposlenikom svog obrta ukoliko nema zasnovan radni odnos kod druge pravne ili fizičke osobe.

(3) Porez na dodanu vrijednost (PDV) nije prihvatljiv trošak za potpore iz ovog Programa.

1. **NOSITELJ PROGRAMA**

Nositelj provedbe ovog Programa je Grad Metković (u daljnjem tekstu: Grad), Jedinstveni upravni odjel, Odsjek za komunalne poslove, prostorno planiranje, gospodarstvo i fondove EU.

1. **PODRUČJA PROGRAMA**

Grad Metković će u cilju poticanja poduzetništva, temeljem planiranih sredstava u Proračunu Grada Metkovića za 2021. godinu, davati potpore kroz sljedeće mjere i aktivnosti:

|  |  |  |
| --- | --- | --- |
| **Mjera** | **Naziv potpore (mjere)** | **Planirani iznos** |
| 1 | Potpore novoosnovanim tvrtkama i obrtima | 100.000,00 kn |
| 2 | Potpore za nabavku strojeva, opreme i uređenja poslovnog prostora | 400.000,00 kn |
|   | SVEUKUPNO: | **500.000,00 kn** |

1. **KRITERIJI DODJELE POTPORA**

**MJERA 1.**

**POTPORE NOVOOSNOVANIM TVRTKAMA I OBRTIMA**

(1) Grad Metković dodjeljuje nepovratne potpore poduzetnicima – početnicima koji su upisani u odgovarajući registar u razdoblju ne dužem od 2 (dvije) godine od dana podnošenja zahtjeva za potporu, a koji posluju i imaju registrirano sjedište na području grada Metkovića, za sljedeće namjene:

1. Izrada poslovnih planova/investicijskih programa,
2. Nabava informatičke opreme i programskih aplikacija za početak poslovanja,
3. Bankarske usluge za obradu kredita,
4. Ishođenje dokumentacije potrebne za otvaranje obrta ili trgovačkog društva te podnošenje zahtjeva za kredit (troškovi javnog bilježnika, procjena nekretnina, obrasci boniteta, sudski vještaci, projektno-tehnološka dokumentacija, studija utjecaja na okoliš, razne dozvole, itd.),
5. Uređenje poslovnog prostora za osnovnu djelatnost obrta ili trgovačkog društva (građevinski, instalacijski i radovi unutrašnjeg uređenja),
6. Izrada mrežne stranice i vizualnog identiteta tvrtke,
7. Nabavka opreme, strojeva te alata za rad,
8. Nabava gospodarskog vozila (kategorija N) novog ili rabljenog do 5 godina starosti kupljenog od ovlaštenog trgovca, ukoliko je vozilo nužno za obavljanje osnovne djelatnosti za koju je poslovni subjekt registriran sukladno navedenom u obavijesti o razvrstavanju poslovnog subjekta prema nacionalnoj klasifikaciji djelatnosti (NKD 2007)

(2) Pravo na potporu imaju i trgovačka društva te obrti koji su prethodnih godina upisani u obrtni ili sudski registar, s tim da početak obavljanja djelatnosti ne smije biti dulji od 2 godine.

(3) Odobravaju se troškovi nastali nakon 1. siječnja 2021. godine.

(4) Potpora može iznositi do 70% prihvatljivih dokumentiranih troškova, a najviše ukupno 10.000,00 kuna.

(5) Za ostvarenje ove potpore potrebno je da korisnik ima najmanje jednog zaposlenog na neodređeno puno radno vrijeme (može biti i vlasnik/ca ili jedan zaposleni) što se dokazuje potvrdom HZMO o prijavi zaposlenja. Vlasnik obrta smatra se zaposlenikom svog obrta ukoliko nema zasnovan radni odnos kod druge pravne ili fizičke osobe*.*

(6) Pojedinom korisniku potpora se može dodijeliti samo jednom.

(7) Sustav bodovanja se provodi na sljedeći način:

|  |  |  |
| --- | --- | --- |
| **KRITERIJ** | **BROJ BODOVA** | **NAJVIŠE BODOVA** |
| Poslodavac koji zapošljava 6 i više zaposlenika | 10 | 10 |
| Poslodavac koji zapošljava 4-5 zaposlenika | 8 |
| Poslodavac koji zapošljava 3 zaposlenika | 6 |
| Poslodavac koji zapošljava 2 zaposlenika | 4 |
| Poslodavac koji zapošljava 1 zaposlenika | 2 |
| Poslodavac koji zapošljava osobu s invaliditetom | 2 | 2 |
| Žena je vlasnik više od 50% trgovačkog društva ili obrta | 4 | 4 |
| Žena je vlasnik 25% trgovačkog društva ili obrta | 2 |
| Poslodavac je branitelj iz Domovinskog rata | 2 | 2 |
| Pozitivno poslovanje u prethodnoj fiskalnoj godini | 2 | 2 |
| Poduzetnik je mlađi od 25 godina | 6 | 6 |
| Poduzetnik je stariji od 25 godina i mlađi od 29 godina | 4 |
| Poduzetnik je stariji od 29 godina | 2 |
| **UKUPNO:** | 26 |

(8) Prijave se rangiraju sukladno ostvarenom broju bodova, a ukoliko dva ili više prijavitelja imaju jednak broj bodova, prednost ima onaj prijavitelj koji je ranije predao zahtjev.

**MJERA 2**

**POTPORE ZA NABAVKU STROJEVA, OPREME I UREĐENJE POSLOVNOG PROSTORA**

1. Subvencija po ovoj mjeri odobrava se za sljedeće poslovne aktivnosti:
2. Troškove nabavke strojeva, opreme, alata, mjernih i kontrolnih uređaja i instrumenata za osnovnu djelatnost za koju su poslovni subjekti registrirani sukladno navedenom u obavijesti o razvrstavanju poslovnog subjekta prema nacionalnoj klasifikaciji djelatnosti (NKD 2007),
3. Radove na uređenju poslovnog prostora koji povećavaju kvalitetu i vrijednost istog (izgradnja i investicijsko održavanje, izrada reklame),
4. Nabava računala, računalne opreme i programske opreme, licenci, računalnih programa i sustava vezanih uz alate i opremu za obavljanje djelatnosti,
5. Nabava gospodarskog vozila (kategorija N) novog ili rabljenog do 5 godina starosti kupljenog od ovlaštenog trgovca, ukoliko je vozilo nužno za obavljanje osnovne djelatnosti za koju je poslovni subjekt registriran sukladno navedenom u obavijesti o razvrstavanju poslovnog subjekta prema nacionalnoj klasifikaciji djelatnosti (NKD 2007).

(2) Odobravaju se troškovi nastali nakon 1. siječnja 2021. godine.

(3) Potpora može iznositi maksimalno 50% vrijednosti prihvatljivih troškova za odabrane aktivnosti, a maksimalni iznos pojedinačne potpore može iznositi 12.500,00 kuna godišnje po poduzetniku.

(4) Za ostvarenje ove potpore potrebno je da korisnik ima najmanje jednog zaposlenog na neodređeno puno radno vrijeme (može biti i vlasnik/ica ili jedan zaposleni) što se dokazuje potvrdom HZMO o prijavi zaposlenja. Vlasnik obrta smatra se zaposlenikom svog obrta ukoliko nema zasnovan radni odnos kod druge pravne ili fizičke osobe.

(5) Za ostvarenje ove potpore potrebno je da poslovni subjekt bude upisan u odgovarajući registar s početkom obavljanja djelatnosti minimalno 2 (dvije) godine od dana raspisivanja Javnog poziva.

(6) Sustav bodovanja se provodi na sljedeći način:

|  |  |  |
| --- | --- | --- |
| **KRITERIJ** | **BROJ BODOVA** | **NAJVIŠE BODOVA** |
| Poslodavac koji zapošljava 6 i više radnika | 10 | 10 |
| Poslodavac koji zapošljava 4 - 5 radnika | 8 |
| Poslodavac koji zapošljava 3 radnika | 6 |
| Poslodavac koji zapošljava 2 radnika | 4 |
| Poslodavac koji zapošljava 1 radnika | 2 |
| Poslodavac koji zapošljava osobu s invaliditetom | 2 | 2 |
| Žena je vlasnik više od 50% trgovačkog društva ili obrta | 4 | 4 |
| Žena je vlasnik 25% trgovačkog društva ili obrta | 2 |
| Poslodavac je branitelj iz Domovinskog rata | 2 | 2 |
| Broj godina obavljanja djelatnosti <5 | 2 | 4 |
| Broj godina obavljanja djelatnosti >5 | 4 |
| Pozitivno poslovanje u prethodnoj fiskalnoj godini | 4 | 4 |
| Negativno poslovanje u prethodnoj fiskalnoj godini | 2 |
| Prosječan broj zaposlenih u 2021. godini se smanjio u odnosu na prosječan broj zaposlenih u 2020. godini | 0 | 6 |
| Prosječan broj zaposlenih u 2021. godini ostao je na razini prosječnog broja zaposlenih u 2020. godini | 2 |
| Prosječan broj zaposlenih u 2021. godini povećao se za 1 do 3 zaposlenika u odnosu na prosječan broj zaposlenih u 2020. godini | 4 |
| Prosječan broj zaposlenih u 2021. godini povećao se za 4 i više zaposlenika u odnosu na prosječan broj zaposlenih u 2020. godini | 6 |
| **UKUPNO:** | **32** |

(7) Prijave se rangiraju sukladno ostvarenom broju bodova, a ukoliko dva ili više prijavitelja imaju jedan broj bodova, prednost ima onaj prijavitelj koji je ranije predao zahtjev.

1. **PROVEDBA MJERA IZ PROGRAMA KOJE PREDSTAVLJAJU POTPORE MALE VRIJEDNOSTI**

(1) Nepovratne potpore i subvencije za razvoj poduzetništva dodjeljuju se na temelju Javnog poziva koji raspisuje Gradonačelnik. Tekst javnog poziva sadrži sljedeće informacije: prihvatljive korisnike, mjere i kriterije za dodjelu potpora, popis dokumenata koji se dostavljaju uz zahtjev, rokove i način podnošenja zahtjeva te način kontrole namjenskog utroška dobivenih sredstava. Javni poziv se objavljuje se na oglasnoj ploči Grada Metkovića i web stranici Grada [www.grad-metkovic.hr](http://www.grad-metkovic.hr).

(2) Zahtjevi za potpore dostavljaju se na posebnom obrascu uz pripadajuću dokumentaciju, a obrađuju se nakon zatvaranja javnog poziva. Rangiraju se sukladno broju bodova koji ostvare. Ukoliko dva ili više prijavitelja imaju jednak broj bodova, prednost imaju prijavitelj/i koji su ranije podnijeli zahtjev.

(3) Pojedinom korisniku u Mjeri 1 može se odobriti potpora u maksimalnom iznosu od 10.000,00 kuna, dok se korisniku u Mjeri 2 može odobriti potpora u maksimalnom iznosu od 12.500,00 kuna tijekom kalendarske godine.

(4) Ukoliko sredstva iz jedne mjere nakon završetka Javnog poziva ostanu neutrošena, na prijedlog Povjerenstva za dodjelu potpora, Gradonačelnik može preraspodijeliti sredstva na drugu mjeru do utroška sredstava po redoslijedu na rang listi.

(5) Potpore iz ovog Programa smatraju se državnim potporama male vrijednosti i na njih se odnose pravila sadržana u Uredbi Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije – „de minimis“ potpore (''SL EU L352, 24.12.2013., str.1.'').

(6) Jedinstveni upravni odjel, Odsjek za proračun, računovodstvo i financije vodi evidenciju dodijeljenih potpora po korisnicima, vrstama potpora i namjenama za koje su odobrene potpore. O dodijeljenim potporama male vrijednosti izvješćuje se Ministarstvo financija sukladno Zakonu o državnim potporama („Narodne novine“ broj 47/14 i 69/17) i Pravilniku o dostavi prijedloga državnih potpora, podataka o državnim potporama i potporama male vrijednosti te registru državnih potpora i potpora male vrijednosti („Narodne novine“ broj 125/17).

(7) Dopuštenost potpore male vrijednosti ocjenjuje Povjerenstvo za odobravanje potpora (u daljnjem tekstu: Povjerenstvo) sukladno odredbama propisa o potporama male vrijednosti. Na temelju provedenog javnog poziva i ocjene dopuštenosti Povjerenstva, Gradonačelnik Zaključkom dodjeljuje potpore male vrijednosti. Po donošenju Zaključka, korisnika se obavještava o iznosu odobrenog sufinanciranja i načinu ostvarenja novčanih sredstava.

(8) Pravo na potporu ne može ostvariti pravna ili fizička osoba za koju Povjerenstvo u postupku obrade podnesenog zahtjeva utvrdi da Gradu Metkoviću i gradskim tvrtkama duguje dospjelu obvezu na ime javnih i/ili nejavnih davanja te privredni subjekti nad kojima je otvoren stečajni postupak ili predstečajna nagodba te koji se nalaze u postupku likvidacije.

(9) Podnositelj zahtjeva nema pravo na potporu ukoliko je za istu namjenu primio potporu iz drugih izvora.

(10) Svaki poduzetnik kojem se odobri potpora u skladu s Javnim pozivom postaje primatelj potpore male vrijednosti, te je u obvezi prilikom predaje zahtjeva predati ispunjen, potpisan i ovjeren obrazac pod nazivom Izjava o korištenim državnim potporama male vrijednosti.

(11) Korisnik potpore dužan je omogućiti davatelju potpore kontrolu namjenskog utroška dobivene potpore. **Ukoliko poduzetnik u skladu s Javnim pozivom ostvari pravo na potporu na temelju dostavljene neistinite dokumentacije, ili se utvrdi da je za istu namjenu primio potporu iz drugih izvora, dobivena sredstva uvećana za zakonsku zateznu kamatu koja se obračunava od dana primitka iznosa, mora vratiti u Proračun Grada Metkovića, te se u slijedećih 5 (pet) godina isključuje iz svih programa sufinanciranja i subvencioniranja Grada Metkovića.**

1. **PRAVO NA PRISTUP INFORMACIJAMA**

(1) Sukladno Zakonu o pravu na pristup informacijama („Narodne novine“ br 25/13, 85/15), Grad Metković kao tijelo javne vlasti obavezno je radi upoznavanja javnosti omogućiti pristup informacijama o svom radu pravodobnom objavom na internetskim stranicama.

(2) Dostavljanjem dokumentacije na Javni poziv i donošenjem odluke o dodjeli nepovratne potpore, korisnik sredstava daje odobrenje Gradu Metkoviću da osnovne podatke o korisniku i odobrenoj potpori objavi na službenoj internetskoj stranici Grada Metkovića te u drugim izvještajima.

1. **ZAVRŠNE ODREDBE**

Ovaj Program primjenjuje se za 2021. godinu i stupa na snagu prvog dana od dana objave u ˝Neretvanskom glasniku˝ - službenom glasniku Grada Metkovića.